Ιστορικό+Μοναστηριών\μονη+κουδουμα

==== Κουδουμάς, ένα ακόμα περίεργο όνομα στην Κρήτη, που όμως σημαίνει τόσα πολλά για όσους είχαν την τύχη να επισκεφτούν το ξεχωριστό αυτό τόπο. ==== ==== Ο Κουδουμάς, ή πιο σωστά η ** Μονή Κουδουμά,  **  βρίσκεται στη νότια Κρήτη, στα νότια παράλια του Νομού Ηρακλείου. Από το Ηράκλειο απέχει 2-2,5 ώρες, μια διαδρομή 80 περίπου χιλιομέτρων, όπου τα τελευταία 24 χιλιόμετρα είναι βατός χωματόδρομος που ξεκινά από το χωριό Στέρνες, ανηφορίζει στο [|__Ορος Κόφινας__] και στη συνέχεια κατηφορίζει στη Μονή Κουδουμά, από τα 800 – 900 μέτρα στο επίπεδο της θάλασσας. ==== ==== Η Μονή Κουδουμά είναι αφιερωμένη στην Παναγίακαι γιορτάζει στις 15 Αυγούστου, οπότε πλήθος κόσμου κατεβαίνει στο μοναστήρι από την προηγούμενη μέρα και διανυκτερεύει στους ξενώνες και στην παραλία. ==== ==== Μια άλλη μεγάλη γιορτή στην Μονή Κουδουμά είναι στις 10 Ιουλίου οπότε τιμούνται οι [|__Αγιοι Ευμένιος και Παρθένιος__] , οι μοναχοί που έκτισαν το μοναστήρι το 19ο αιώνα. ==== ==== Καλά προφυλαγμένη από τους ανέμους, "ανοργάνωτη" παραλία που ανταποκρίνεται στο υπέρτατο στερεότυπο του "ελεύθερου" ελληνικού καλοκαιριού, ο Κουδουμάς ανήκει στην ευλογημένη επικράτεια της ανόθευτης, φυσικής τοπιογραφίας. Της άφιξης στο επίπεδο της θάλασσας προηγούνται υπέροχες εικόνες στο όρος Κόφινας, σε υψόμετρο χιλίων μέτρων. Χρέη επαρκούς προετοιμασίας για την εμπειρία αυτή καθαυτήν στη βοτσαλωτή ακτή εκτελεί η θέα από το διάσελο προς το Λιβυκό Πέλαγος, μια ιδιαίτερα "σκονισμένη" διαδρομή σε σχεδόν έρημο τοπίο. ==== ==== Χαρακτηριστικά του τοπικού ανάγλυφου είναι τα σπήλαια όπως το "Αββακόσπηλιο" που στέγασε τις προσευχές των ασκητών (αββάδων). Απέχει μόλις τριάντα εύκολα περιπατητικά λεπτά. Σε απόσταση μιάμισης υπερβατικής πεζοπορικής ώρας βρίσκεται το σπήλαιο του Αγίου Αντωνίου, με τους σταλακτίτες και το εκκλησάκι. Ακολουθεί η ερημική παραλία Ελυγιά. ==== Σταυρούλα Δαριβιανάκη
 *  __**Μονή Κουδουμά:**__  **